SET ปิดเช้าลบ 5 จุด นักลงทุนขายหุ้น “แบงก์” ลดเสี่ยงก่อนเปิดงบ Q2
SET ปิดเช้าลบ 5 จุด นักลงทุนขายหุ้น “แบงก์” ลดเสี่ยงก่อนเปิดงบ Q2 แนวโน้มช่วงบ่ายให้แนวรับ 1,550 จุด และแนวต้าน 1,560 จุด
SET ปิดเช้าลบ 5 จุด นักลงทุนขายหุ้น “แบงก์” ลดเสี่ยงก่อนเปิดงบ Q2 แนวโน้มช่วงบ่ายให้แนวรับ 1,550 จุด และแนวต้าน 1,560 จุด
8 ก.ค. 2565

โดยนักวิเคราะห์ กล่าวว่า ตลาดหุ้นไทยเช้าที่ผ่านมาพักตัวลง หลังวานนี้ปรับตัวขึ้นไปค่อนข้างมาก โดยมีแรงขายออกมาจากในหุ้นกลุ่มธนาคารพาณิชย์ นักลงทุนลดความเสี่ยงก่อนการทยอยประกาศผลประกอบการไตรมาส 2/65 ในช่วงสัปดาห์หน้า แต่ก็มีแรงซื้อในหุ้นกลุ่มพลังงานเข้ามาหนุน จากราคาน้ำมันดิบที่ปรับตัวขึ้น
ขณะที่ตลาดหุ้นอื่นในภูมิภาคเอเชียเช้านี้เคลื่อนไหวทั้งในแดนบวกและลบสลับกัน เป็นไปตามปัจจัยภายในประเทศ
สำหรับแนวโน้มตลาดในช่วงบ่าย คาดว่า ตลาดฯ น่าจะแกว่งตัวอยู่ในกรอบ โดยให้จับตาดูตัวเลขการจ้างงานนอกภาคเกษตรเดือนมิ.ย. และอัตราการว่างงานของสหรัฐในคืนนี้ ซึ่งนักวิเคราะห์คาดการณ์ว่า ตัวเลขจ้างงานจะเพิ่มขึ้นเพียง 250,000 ตำแหน่งในเดือนมิ.ย. ต่ำกว่าระดับ 390,000 ตำแหน่งในเดือนพ.ค. และคาดว่าอัตราว่างงานเดือนมิ.ย.จะทรงตัวที่ระดับ 3.6% ซึ่งหากตัวเลขการจ้างงานฯ ออกมาดีกว่าที่คาด จะส่งผลให้บรรยากาศการลงทุนดีขึ้น และหากอัตราการว่างงานออกมาต่ำกว่าคาด จะกดดันต่อการลงทุนในสัปดาห์หน้า ให้แนวรับ 1,550 จุด และแนวต้าน 1,560 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
BANPU มูลค่าการซื้อขาย 1,999.05 ล้านบาท ปิดที่ 12.70 บาท เพิ่มขึ้น 0.30 บาท
KBANK มูลค่าการซื้อขาย 1,641.68 ล้านบาท ปิดที่ 144.00 บาท ลดลง 2.00 บาท
PTT มูลค่าการซื้อขาย 1,438.93 ล้านบาท ปิดที่ 34.50 บาท ลดลง 0.25 บาท
PTTEP มูลค่าการซื้อขาย 1,274.56 ล้านบาท ปิดที่ 158.00 บาท เพิ่มขึ้น 1.50 บาท
SCB มูลค่าการซื้อขาย 1,044.38 ล้านบาท ปิดที่ 98.50 บาท ลดลง 0.50 บาท